title: Az Európai Központi Bank (EU) 2016/955 határozata (2016. május 6.) az euro biztonságos kezelést igénylő alkotóelemei, valamint az euro alkotóelemei előállítóinak akkreditációs eljárásáról szóló EKB/2013/54 határozat módosításáról (EKB/2016/12)

text:
                  16.6.2016

                  HU

                  Az Európai Unió Hivatalos Lapja

                  L 159/19

            AZ EURÓPAI KÖZPONTI BANK (EU) 2016/955 HATÁROZATA
      (2016. május 6.)
      az euro biztonságos kezelést igénylő alkotóelemei, valamint az euro alkotóelemei előállítóinak akkreditációs eljárásáról szóló EKB/2013/54 határozat módosításáról (EKB/2016/12)
      AZ EURÓPAI KÖZPONTI BANK KORMÁNYZÓTANÁCSA,
      tekintettel az Európai Unió működéséről szóló szerződésre és különösen annak 128. cikke (1) bekezdésére,
      tekintettel a Központi Bankok Európai Rendszere és az Európai Központi Bank Alapokmányára és különösen annak 12.1. cikkére, 16. cikkére és 34.3. cikkére,
      tekintettel az Európai Központi Bank szankciók kirovására vonatkozó hatásköréről szóló, 1998. november 23-i 2532/98/EK tanácsi rendeletre (1),
      tekintettel az Európai Központi Bank szankciók kirovására vonatkozó hatásköréről szóló, 1999. szeptember 23-i 2157/1999/EK európai központi banki rendeletre (EKB/1999/4) (2),
      mivel:

                  (1)

                  A Szerződés 128. cikkének (1) bekezdése és a Központi Bankok Európai Rendszere és az Európai Központi Bank Alapokmányának 16. cikke úgy rendelkezik, hogy az Unión belül kizárólag az Európai Központi Bank (EKB) jogosult az eurobankjegyek kibocsátásának az engedélyezésére. E jog magában foglalja az eurobankjegyek mint fizetőeszközök sértetlenségének védelmére szolgáló intézkedések meghozatalára vonatkozó hatáskört.

                  (2)

                  Az EKB/2013/54 határozat (3) hatálybalépését követően nyilvánvalóvá vált, hogy meg kell erősíteni az EKB azon hatáskörét, hogy meg nem felelés esetén megfelelő és arányos szankciókat szabhasson ki, a pénzügyi szankciókat is beleértve, annak érdekében, hogy e hatáskör minden olyan esetkörre kiterjedjen, amely az EKB/2013/54 határozat 20. cikke alapján szankció kirovását teheti szükségessé.

                  (3)

                  Az EKB/2013/54 határozatot erre tekintettel megfelelően módosítani szükséges,

            ELFOGADTA EZT A HATÁROZATOT:
      1. cikk
      Módosítás
      Az EKB/2013/54 határozat 20. cikke helyébe a következő szöveg lép:

         „20. cikk
         Pénzügyi szankciók az eurobankjegyek vagy az eurobankjegy-papír mennyiségének eltérései esetén
         (1)   Az eurobankjegy-papír vagy eurobankjegyek előállítását végző gyártónak a lényeges biztonsági követelményekkel összhangban jelentenie kell az EKB-nak az akkreditált gyártási helyszínen az eurobankjegy-papír vagy a részben vagy teljes egészében kinyomtatott eurobankjegyek mennyiségében az euro biztonságos kezelést igénylő elemeivel kapcsolatos tevékenységek során megállapított minden eltérést.
         (2)   Ha az euro biztonságos kezelést igénylő alkotóelemeivel kapcsolatos tevékenységek során az akkreditált gyártási helyszínen az eurobankjegy-papír vagy a részben vagy teljes egészében kinyomtatott eurobankjegyek mennyiségében eltérés mutatkozik, és azt a gyártó nem a lényeges biztonsági követelményeknek megfelelően kezeli, az EKB pénzbírságot róhat ki a gyártóra.
         (3)   A pénzbírság összegéről való döntés során minden esetben figyelembe kell venni az eltérés súlyosságát. Így különösen figyelembe kell venni az eltérést jelentő bankjegyek névértékét és a lényeges biztonsági követelmények megsértésének súlyosságát. Ha az említett névérték meghaladja az 50 000 EUR-t, az EKB a névértéknek megfelelő összegű pénzbírságot szab ki a gyártóra, kivéve, ha az ügy körülményei eltérő összegű bírság kiszabását indokolják. Ha a névérték 50 000 EUR alatt van, az EKB 50 000 EUR összegű bírságot szab ki a gyártóra, kivéve, ha az ügy körülményei alacsonyabb összegű bírság kiszabását indokolják. A pénzbírság semmilyen körülmények között nem haladhatja meg az 500 000 EUR-t.
         (4)   Pénzbírság csak akkor kerül alkalmazásra, ha a lényeges biztonsági követelmények gyártó általi megsértése egyértelműen megállapítást nyert. A pénzbírság kirovásáról szóló határozatok meghozatala során a 2532/98/EK rendeletben és a 2157/1999/EK európai központi banki rendeletben (EKB/1999/4) (*) megállapított eljárást kell követni. A pénzbírság mellett az EKB dönthet figyelmeztető határozat kiadásáról, az ideiglenes akkreditáció vagy az akkreditáció visszavonásáról vagy felfüggesztéséről.

      2. cikk
      Hatálybalépés
      Ez a határozat a címzettekkel történő közlése napján lép hatályba.
      Ez a határozat 2016. június 1-jétől alkalmazandó.
      3. cikk
      Címzettek
      Ennek a határozatnak a címzettjei az euro biztonságos kezelést igénylő alkotóelemeinek és az euro alkotóelemeinek gyártói, valamint azon tagállamok nemzeti központi bankjai, amelyek pénzneme az euro, minden olyan esetben, amikor ez utóbbiak leltározást, megsemmisítési ellenőrzéseket vagy szállítási ellenőrzéseket végeznek.

         Kelt Frankfurt am Mainban, 2016. május 6-án.

               az EKB elnöke

            Mario DRAGHI

         (1)  HL L 318., 1998.11.27., 4. o.

         (2)  HL L 264., 1999.10.12., 21. o.

         (3)  Az Európai Központi Bank EKB/2013/54 határozata (2013. december 20.) az euro biztonságos kezelést igénylő alkotóelemei, valamint az euro alkotóelemei előállítóinak akkreditációs eljárásáról és az EKB/2008/3 határozat módosításáról (HL L 57., 2014.2.27., 29. o.).


title: A Tanács 2009/796/IB határozata ( 2009. június 4. ) a közéleti személyiségek védelmére szolgáló európai hálózat létrehozásáról szóló 2002/956/IB határozat módosításáról

text:
               30.10.2009

               HU

               Az Európai Unió Hivatalos Lapja

               L 283/62

      A TANÁCS 2009/796/IB HATÁROZATA

   (2009. június 4.)
   a közéleti személyiségek védelmére szolgáló európai hálózat létrehozásáról szóló 2002/956/IB határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 30. cikke (1) bekezdésének a) és c) pontjára, valamint 34. cikke (2) bekezdésének c) pontjára,
   tekintettel a Holland Királyság kezdeményezésére (1),
   tekintettel az Európai Parlament véleményére (2),
   mivel:

               (1)

               A közéleti személyiségek ellen – akár hivatalos minőségükben, akár nem hivatalos személyként – intézett támadások és merényletek lehetősége nem zárható ki.

               (2)

               A közéleti személyiségek védelméért a fogadó tagállam felelős. A fogadó tagállam által hozott védelmi intézkedések kizárólag az adott tagállam hatályos jogszabályain és a vonatkozó nemzetközi megállapodásokon alapulnak.

               (3)

               A közéleti személyiségek védelmére szolgáló, 2002-ben létrehozott európai hálózatnak hozzá kell járulnia a védelem biztosításához a nemzeti hatóságok közötti kapcsolattartás és konzultáció hivatalos csatornájaként.

               (4)

               Ezért helyénvaló a közéleti személyiségek védelmére szolgáló európai hálózat létrehozásáról szóló, 2002. november 28-i 2002/956/IB tanácsi határozat (3) a célból történő módosítása, hogy az olyan nem hivatalos tisztséget betöltő személyekre is vonatkozzon, akik a nyilvános vitában való részvételük vagy arra gyakorolt hatásuk miatt veszélyeztetettnek tekinthetők,

         A KÖVETKEZŐKÉPPEN HATÁROZOTT:
   1. cikk
   A 2002/956/IB határozat a következőképpen módosul:

               1.

               A 2. cikk helyébe a következő szöveg lép:
               „2. cikk
               E határozat alkalmazásában »közéleti személyiség« minden olyan személy, aki – akár hivatalos minőségben, akár nem hivatalos tisztséget betöltő személyként – egy tagállam nemzeti jogszabályai értelmében, illetve egy nemzetközi vagy nemzetek feletti szervezet vagy intézmény szabályzata alapján személyvédelemben részesül.”

               2.

               A 4. cikk a következő ponttal egészül ki:

                           „f)

                           a személyvédelem biztosításáért felelős tagállami hatóságok közötti kapcsolatok támogatása a védelem alkalmazását illetően olyan esetekben, amikor a közéleti személyiségek védelméről két vagy több tagállamban kell gondoskodni, kapcsolattartó pontokon keresztül, vagy a kapcsolattartó pontok által közölt illetékes szolgálatok közötti közvetlen kapcsolat útján.”

         2. cikk
   Ez a határozat az Európai Unió Hivatalos Lapjában való kihirdetését követő huszadik napon lép hatályba.

      Kelt Luxembourgban, 2009. június 4-én.

            a Tanács részéről

            az elnök

         M. PECINA

      (1)  HL C 330., 2008.12.30., 2. o.

      (2)  2009. április 22-i vélemény (a Hivatalos Lapban még nem tették közzé).

      (3)  HL L 333., 2002.12.10., 1. o.


title: A Bizottság határozata ( 2011. február 25. ) az Unió veszettség elleni védelmére irányuló különleges biztonsági intézkedések finanszírozásának kiterjesztéséről

text:
               1.3.2011

               HU

               Az Európai Unió Hivatalos Lapja

               C 64/7

         A BIZOTTSÁG HATÁROZATA
   (2011. február 25.)
   az Unió veszettség elleni védelmére irányuló különleges biztonsági intézkedések finanszírozásának kiterjesztéséről
   2011/C 64/05
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 8. cikke (2) bekezdésére,
   mivel:

               (1)

               A 2009/470/EK tanácsi határozat értelmében, amenynyiben az említett határozat mellékletében felsorolt betegségek valamelyikének egy harmadik országban való előfordulása vagy terjedése közvetlen fenyegetést jelent egy tagállam számára, a helyzetnek megfelelő intézkedéseket lehet elfogadni, többek között uniós pénzügyi hozzájárulás nyújtható a megtett lépések sikeréhez különösen szükségesnek ítélt intézkedésekhez.

               (2)

               A Közösség veszettség elleni védelmére irányuló különleges biztonsági intézkedések finanszírozásáról szóló, 2009. július 29-i 2009/582/EK bizottsági határozat (2) jóváhagyta az Orosz Föderáció kalinyingrádi területén a veszettség felszámolására irányuló 36 hónapos terv finanszírozását.

               (3)

               A veszettség olyan állatbetegség, amely elsősorban a vadon élő, illetve a házi húsevőket fenyegeti, és komoly közegészségügyi következményekkel jár. A 2009/470/EK határozat mellékletének felsorolásában a veszettség is szerepel.

               (4)

               Az uniós tagállami területekkel körülvett oroszországi exklávé, a kalinyingrádi terület olyan uniós tagállamokkal határos, amelyek jelenleg végső erőfeszítéseiket teszik a betegség teljes felszámolására. Külön intézkedésekkel meg kellett előzni, hogy Kalinyingrádból kiindulva újból és újból megjelenjen a fertőzés a szomszédos tagállamokban.

               (5)

               Kalinyingrád relatív területi kiterjedésére való tekintettel célszerűbb és költséghatékonyabb a veszettség felszámolására Kalinyingrádban hozott intézkedésekhez hozzájárulást nyújtani, mintsem a szomszédos tagállamokban vakcinázási pufferzónát felállítani, amelyet határozatlan ideig fenn kellene tartani.

               (6)

               Az állatbetegségek felszámolását figyelemmel kísérő munkacsoport beszámolói szerint a fenti terv végrehajtásának eredményeként Litvániának és Lengyelországnak a kalinyingrádi területtel határos területein már nem fordul elő veszettség a vadon élő állatok körében.

               (7)

               Az Uniót fenyegető veszély azonban csak akkor fog megszűnni, ha a kalinyingrádi területen felszámolják a veszettséget, amit rövid távon csak úgy lehet elérni, ha az elkövetkező években is töretlenül folytatódnak a vakcinázási tevékenységek.

               (8)

               A 36 hónapos terv 2008. június 1-jétől kezdődő tevékenységekre vonatkozott, ezért 2011. május 31-én véget ér.

               (9)

               A veszettség felszámolására irányuló terv célkitűzésének elérése érdekében a kalinyingrádi területen a veszettség felszámolásához nyújtott pénzügyi támogatást további 36 hónappal meg kell hosszabbítani.

               (10)

               Az 1605/2002/EK, Euratom költségvetési rendelet (3) 110. cikke szerint a támogatások éves program tárgyát képezik. Az éves munkaprogramot ajánlatkérések közzététele útján kell megvalósítani, kivéve a megfelelően indokolt, kivételesen sürgős eseteket. A költségvetési rendelet végrehajtására vonatkozó részletes szabályokat megállapító 2342/2002/EK, Euratom rendelet (4) 168. cikke (1) bekezdésének b) pontja szerint rendkívüli és kellően indokolt szükséghelyzetben a Bizottság ajánlattételi felhívás nélkül dönthet támogatás odaítéléséről.

               (11)

               2010. október 25-én Oroszország a kalinyingrádi területen a veszettség felszámolását célzó, a 2011 és 2014 közötti időszakra vonatkozó programot nyújtott be a Bizottságnak, amely a programot az Unió veszettség elleni védelmére megfogalmazott célkitűzés szempontjából elfogadhatónak minősítette. A programban tervbe vett intézkedések elengedhetetlenek az Unió érdekeinek védelméhez, ezért egyes intézkedések uniós finanszírozása indokolt. Ennek megfelelően 2011-ben uniós pénzügyi hozzájárulást kell biztosítani a program végrehajtásához.

               (12)

               E határozat a költségvetési rendelet 75. cikke, a költségvetési rendelet végrehajtására vonatkozó részletes szabályok 90. cikke és az Európai Közösségek általános költségvetésének végrehajtására vonatkozó belső szabályok 15. cikke értelmében (5) finanszírozási határozatnak minősül.

               (13)

               Emellett a 2009/582/EK bizottsági határozat elavul, ezért hatályon kívül kell helyezni.

               (14)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   1. cikk
   (1)   A Bizottság a 2011. június 1. és 2014. május 31. közötti időszakra jóváhagyja az Oroszország által a kalinyingrádi terület tekintetében benyújtott, a veszettség felszámolására irányuló 36 hónapos tervet (a továbbiakban: veszettség felszámolására irányuló program).
   (2)   A határozatban foglalt intézkedések a következő konkrét műveleteket foglalják magukban:

               —

               csalétekvakcina vásárlása a vadon élő húsevők orális immunizációjára,

               —

               az előző pontban említett csalétekvakcina elosztása a kalinyingrádi területen.

         2. cikk
   Az Európai Unió hozzájárulása legfeljebb 1 800 000 EUR lehet, melyet az Európai Unió 2011. évi általános költségvetésének 17 04 03 01 költségvetési tételéből kell finanszírozni.
   3. cikk
   (1)   A Bizottság egyedi támogatást nyújt az Orosz Föderációhoz tartozó kalinyingrádi terület állami állat-egészségügyi ügynöksége, az „Állatbetegségek felszámolásának területi központja” (Государственное учреждение ветеринарии Калининградской области „Областная станция по борьбе с болезнями животных“) számára.
   (2)   Az e határozatban meghatározott tevékenységek a megfelelő támogatható költségek 100 %-áig finanszírozhatók, amenynyiben a tevékenység teljes költségének egy részét az Orosz Föderációhoz tartozó kalinyingrádi terület állat-egészségügyi és állami állat-egészségügyi felügyeleti szolgálata (Государственное учреждение ветеринарии Калининградской области „Областная станция по борьбе с болезнями животных“) vagy egyéb, nem uniós hozzájárulások fedezik.
   4. cikk
   A 2009/582/EK bizottsági határozat 2011. december 31-én hatályát veszti.

      Kelt Brüsszelben, 2011. február 25-én.

            a Bizottság részéről

         John DALLI

            a Bizottság tagja

      (1)  HL L 155., 2009.6.18., 30. o.

      (2)  HL L 198., 2009.7.30., 85. o.

      (3)  HL L 248., 2002.9.16., 1. o.

      (4)  HL L 357., 2002.12.31., 1. o.

      (5)  A Bizottság 2009. április 6-i C(2009) 2105 határozata.


title: A Tanács (KKBP) 2016/477 határozata (2016. március 31.) a bosznia-hercegovinai helyzetre vonatkozó korlátozó intézkedésekről szóló 2011/173/KKBP határozat módosításáról

text:
               1.4.2016

               HU

               Az Európai Unió Hivatalos Lapja

               L 85/47

         A TANÁCS (KKBP) 2016/477 HATÁROZATA
   (2016. március 31.)
   a bosznia-hercegovinai helyzetre vonatkozó korlátozó intézkedésekről szóló 2011/173/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2011. március 21-én elfogadta a 2011/173/KKBP határozatot (1).

               (2)

               A 2011/173/KKBP határozat felülvizsgálata alapján a korlátozó intézkedéseket 2017. március 31-ig meg kell hosszabbítani.

               (3)

               A 2011/173/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2011/173/KKBP tanácsi határozat 6. cikke második bekezdésének helyébe a következő szöveg lép:

      „Ezt a határozatot 2017. március 31-ig kell alkalmazni.”

   2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. március 31-én.

            a Tanács részéről

            az elnök

         A.G. KOENDERS

      (1)  A Tanács 2011/173/KKBP határozata (2011. március 21.) a bosznia-hercegovinai helyzetre vonatkozó korlátozó intézkedésekről (HL L 76., 2011.3.22., 68. o.).


title: A Bizottság határozata (2002. március 13.) az izraeli helyes laboratóriumi gyakorlat (GLP) ellenőrző rendszere létrehozásának és kielégítő üzembe helyezésének elismeréséről

text:
11/41. kötet         HU                               Az Európai Unió Hivatalos Lapja                                                  49
32002D0227
L 75/67                                      AZ EURÓPAI KÖZÖSSÉGEK HIVATALOS LAPJA                                            2002.3.16.
                                                     A BIZOTTSÁG HATÁROZATA
                                                            (2002. március 13.)
             az izraeli helyes laboratóriumi gyakorlat (GLP) ellenőrző rendszere létrehozásának és kielégítő üzembe
                                                        helyezésének elismeréséről
                                                               (2002/227/EK)
AZ EURÓPAI KÖZÖSSÉGEK BIZOTTSÁGA,                                       (3)    A megállapodás 11. cikkének (2) bekezdésével és 11. cik-
                                                                               kének (3) bekezdésével összhangban a Közösségnek el kell
tekintettel az Európai Közösséget létrehozó szerződésre,                       ismernie, hogy az izraeli GLP ellenőrző rendszert létrehoz-
                                                                               ták és kielégítően üzembe helyezték, mielőtt a bevezető
tekintettel az Európai Közösség és Izrael Állam közötti, a helyes              időszakot le lehetne zárni,
laboratóriumi gyakorlat (GLP) OECD-alapelveinek kölcsönös elis-
meréséről és a betartást ellenőrző programokról szóló megálla-
podás megkötéséről szóló, 1999. július 19-i 1999/662/EK taná-
csi határozatra (1), és különösen annak 3. cikke (1) bekezdésére,       A KÖVETKEZŐKÉPPEN HATÁROZOTT:
a Tanács által kijelölt különbizottsággal folytatott konzultációt
követően,                                                                                Egyetlen cikk
                                                                        A Közösség elismeri, hogy az izraeli GLP ellenőrző rendszert
mivel:                                                                  létrehozták és a megállapodás bevezető időszaka alatt kielégítően
                                                                        üzembe helyezték, és hogy a bevezető időszakot ily módon le
(1)    A megállapodással létrehozott EU–Izrael vegyes bizottság         lehet zárni, azzal a céllal, hogy legkésőbb 2002. május 1-jén
       első két ülését 2000. november 27-én illetve 2001. novem-        megkezdődjön a megállapodás működési szakasza.
       ber 16-án tartották meg, és azok számításba vették az izra-
       eli nemzeti GLP ellenőrző rendszer létrehozásának részle-
       tes vizsgálatát.                                                 Kelt Brüsszelben, 2002. március 13-án.
(2)    A Bizottság szolgálatai által kért kiegészítő tájékoztatást a                                     a Bizottság részéről
       nemzeti GLP ellenőrző szervként eljáró Izraeli Laborató-
                                                                                Pascal LAMY
       riumi Akkreditációs Hatóság (ISRAC) kellő időben rendel-
       kezésre bocsátotta.                                                                                a Bizottság tagja
(1) HL L 263., 1999.10.9., 6. o.